Մամլոյ հաղորդագրութիւն – Գումարուեցաւ Հ.Յ.Դ. Ամերիկեան ցամաքամասի և Աւստրալիոյ մարմիններու Ռայոնական ժողովը | Հայ Յեղափոխական Դաշնակցութիւն
Հ.Յ.Դ. Բիւրոյի հրաւէրով, 11-12 նոյեմբեր 2017-ին, Պուէնոս Այրէսի մէջ տեղի ունեցաւ Ամերիկեան ցամաքամասի և Աւստրալիոյ Հ.Յ.Դ. մարմիններու Ռայոնական ժողովը, որուն մասնակցեցան եօթ երկիրներէ ներկայացուցիչներ:
Երկու օր տեւած քննարկումներուն ընթացքին, Հ.Յ.Դ. Բիւրոն ներկայացուց իր գործունէութեան վերջին մէկ տարուայ տեղեկագիրը, որուն լոյսին տակ կատարուեցաւ համապարփակ քննարկում:
Ռայոնական ժողովը իրազեկ դարձաւ Հայաստանի ներքաղաքական կեանքի վերջին զարգացումներուն, կոալիցիոն կառավարութեան մէջ մեր մասնակցութեան արդիւնքներուն: Ժողովը քննարկեց Հայաստանի ընկերային արդարութեան ամրակայման, տնտեսական և անվտանգութեան մարզերէն ներս բարեփոխման նախաձեռնութիւններուն, եւ հարցումներու ու արժեւորումներու ընդմէջէն տուաւ գնահատականներ: Յատուկ ուշադրութեան առարկայ դարձան արցախեան հարցի կարգաւորման վերջին զարգացումները եւ Հ.Յ.Դ. կատարելիք աշխատանքները այդ ծիրէն ներս:
Ժողովը անդրադարձաւ Հայաստան-Սփիւռք յարաբերութիւններու առկայ վիճակին, անոր բարելաւման անհրաժեշտութեան, ինչպէս նաեւ Սփիւռքի գաղութներու կայուն զարգացման և նորահաս սերունդներու պատրաստութեան գործին:
Կազմակերպական յաւելեալ հզօրացման ուղղութեամբ ժողովը ներկայացուց նոր առաջարկներ և միասնական դիրքորոշումներ որդեգրեց շարք մը օրախնդիր հարցերու վերաբերեալ:
← Սեւ-­Քա­րե­ցի ­Սա­գօ (­Ծո­վա­նեան ­Սար­գիս, 1870-1908). ­Ֆե­տա­յա­կան ­Շարժ­ման դաշ­նակ­ցա­կան նա­խա­կա­րա­պետ­նե­րուն ա­ռինք­նող դէմ­քը
Ֆրանսայի Հայ Դատի Յանձնախումբը Կ՛ողջունէ Ֆրանսացի Լրագրողներուն Դէմ Ազրպէյճանի Յարուցած Դատական Հայցի Անընդունելի Նկատուիլը →